Este dissabte se celebrarà la gala de clausura de la 7ª Mostra Internacional de Cinema Educatiu a l'Auditori Joaquín Rodrigo
19 de febrer 2019

![](/media/loxjhomd/067_c_visita-colegios.jpg)  
  

  

Este dissabte l'Auditori Joaquín Rodrigo de Sagunt acollirà la gala de clausura de la 7ª Mostra Internacional de Cinema Educatiu (MICE), que comptarà amb un extens programa en el qual hi haurà actuacions, discursos i la presència de l'actriu alemanya Hanna Schygulla, a més de la guanyadora del Goya 2019 a la millor perruqueria i maquillatge, Amparo Sánchez.

  

El delegat de Cultura, José Manuel Tarazona ha declarat que “**per a l'Ajuntament de Sagunt és un honor realitzar enguany la gala de clausura de la 7ª Mostra Internacional de Cinema Educatiu perquè és un projecte que compartix els principis i valors que nosaltres hem reflectit en un any tan important per a Sagunt com a Capital Cultural Valenciana. Valors com la participació, la inclusió social, la coeducació o la forta cohesió entre educació i cultura amb la finalitat d'afavorir l'aprenentatge i l'alfabetització audiovisual en l'àmbit educatiu i social**”.

  

“**Esperem amb els braços oberts a tots i totes els que han participat en la MICE, entre ells a Josep Arbiol i el seu equip, que han convertit este seté somni, únic crec que en el món, i sense ànim de ser pretensiós, en una realitat**”, ha finalitzat el regidor.

  

L'esdeveniment de clausura començarà a les 11.15 hores amb animacions de carrer que mostrara uns extraterrestres que busquen la MICE, per part de l'Escola Municipal de Teatre (EMT) i la Companyia Camí de Nora, en la Glorieta de Sagunt (plaça Cronista Chabret). A les 11.45 hores actuarà el grup de música Kirama Kergui mentre es rep als assistents i autoritats amb balls i ritmes de percussió, a les portes de l'Auditori Joaquín Rodrigo de Sagunt.

  

A les 11.55 hores, Muixeranga per part de la Diabòlica Morvedre amb dolçaina i tabal dels Germans Caballer, a les portes de l'Auditori Joaquín Rodrigo de Sagunt. I a les 12 hores comença la gala de clausura de la MICE, que estarà presentada per Xavier Villaplana i l'equip de treball del CEFIRE SAGUNT, encapçalat pel seu director Vicente Lorenzo.

  

L'acte tindrà actuacions del Grup de Vent-Metall del Conservatori Professional de Música Joaquín Rodrigo de Sagunt i d'una solista d'oboé, diversos discursos de les autoritats presents i del president de la MICE, Josep Arbiol, a més del lliurament de premis als centres educatius, que estarà amenitzat pel grup Locomotora Jazz Band.

  

Es comptarà, també, amb la presència d'una actriu de llegenda, l'alemanya Hanna Schygulla, la guanyadora del Goya 2019 a millor perruqueria i maquillatge, Amparo Sánchez, i moltes altres sorpreses que s'aniran revelant al llarg del matí. Així mateix, des de les 13.15 hores l'animació de carrer continuarà en la Glorieta amb el grup Kirama Kergui.

  

A causa de la gran afluència d'alumnat de centres educatius de la Comunitat Valenciana, l'entrada a l'Auditori Joaquín Rodrigo serà per invitació de l'organització de la MICE. No obstant això, els actes a peu de carrer estaran oberts a tota la ciutadania.

  

Entre les activitats que s'han desenvolupat dins de la MICE destaca la projecció de curtmetratges del 18 al 22 de febrer i la projecció de pel·lícules per al públic escolar, infantil i juvenil a la Casa Municipal de Cultura i en el Centre Cultural Mario Monreal.

  

Tarazona ha agraït als col·legis que han realitzat pel·lícules o _Book Trailers_ com el CEIP Cronista Chabret, el CEIP Ausiàs March, el CEIP Baladre, el CEIP Victoria i el Joaquín Rodrigo, IES Camp de Morvedre. Alguns han guanyat premis com el CEIP Cronista Chabret, el CEIP Victoria i Joaquín Rodrigo, del Port de Sagunt, i l'IES Camp de Morvedre, del Port de Sagunt.

  

A més, el passat 11 de febrer va tindre lloc en el Centre Cívic un taller d'animació cinematogràfica a càrrec de Thomas Kutschera, responsable de l'animació de dracs de _Juego de Tronos._

![](/media/ltmb1omv/067_083_img-20190212_cuerpo-1.jpg) 

  

La MICE està inclosa dins del conjunt d'activitats del projecte cultural que es desenvolupa a Sagunt com a Capital Cultural Valenciana. És un important pilar que dóna suport als projectes educatius de la nostra ciutat i afavorix l'aprenentatge i l'alfabetització audiovisual en l'àmbit educatiu.

  

La 7ª Mostra Internacional de Cinema Educatiu s'està desenvolupant a Sagunt de l'11 al 23 de febrer. És un projecte transversal que busca unir el món educatiu i l'audiovisual, al mateix temps que permet a les xiquetes i xiquets, adolescents i joves crear els seus propis curtmetratges i poder presentar-los a concurs. En esta, participen més de 300 curtmetratges locals i internacionals.​

  

![](/media/nkkjtyhq/067_c_miceclausura.jpg) 

  

​

*   [](http://www.facebook.com/sharer.php?u=https://aytosagunto.es/va/actualitat/este-dissabte-se-celebrarà-la-gala-de-clausura-de-la-7ª-mostra-internacional-de-cinema-educatiu-a-l-auditori-joaquín-rodrigo/ "Facebook")
*   [](http://twitter.com/share?url=https://aytosagunto.es/va/actualitat/este-dissabte-se-celebrarà-la-gala-de-clausura-de-la-7ª-mostra-internacional-de-cinema-educatiu-a-l-auditori-joaquín-rodrigo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/este-dissabte-se-celebrarà-la-gala-de-clausura-de-la-7ª-mostra-internacional-de-cinema-educatiu-a-l-auditori-joaquín-rodrigo/ "Linked In")
*   [](mailto:?body=https://aytosagunto.es/va/actualitat/este-dissabte-se-celebrarà-la-gala-de-clausura-de-la-7ª-mostra-internacional-de-cinema-educatiu-a-l-auditori-joaquín-rodrigo/)